Katika tiba, kupanuka kwa kucha (ambao pia unajulikana kama "vidole vya kiweo cha kuku," "vidole vya Hippocrates," na "Vidole vya kioo cha saa" ) ni ulemavu wa vidole na kucha inayohusishwa na magonjwa kadhaa, hasa ya moyo na mapafu. Hippocrates huenda ndiye alikuwa wa kwanza kurekodi habari kuhusu upanuzi kama ishara ya ugonjwa, na hivyo tukio hilo mara kwa mara huitwa vidole vya Hippocrates. Upanuziviungo wenye asili isiyojulikana unaweza pia kutokea na katika 60% ya matukio hakuna ugonjwa wa kimsingi unaohusishwa nao. Upanuzi hukua katika hatua tano: Kubadilikabadilika na kulainika kwa msingi wa kucha (kusongasonga zaidi) Kupotea kwa pembe ya kawaida iliyo chini ya 165° (pembe ya Lovibond) kati ya msingi wa kucha na ngozirundo la ukucha(kutikula) Kukunjika zaidi kwa ngozirundo la ukucha Kunenepa kwa distali yote (sehemu ya mwisho) wa kidole (unaofanana na kiweo cha kuku) Kumetameta na hali ya kuwa na mistari kwenye ukucha na ngozi Uchunguzi wa Schamroth au uchunguzi wa dirisha wa Schamroth (ambao awali ulifanywa na mtaalamu wa moyo kutoka Afrika Kusini Dkt Leo Schamroth kwa mwili wake mwenyewe ) ni uchunguzi maarufu wa upanuziviungo.